### Resume

Som led i den løbende opfølgning på budget fremlægges kvartalsregnskab for perioden januar til juni 2022. På driften forventes et mindreforbrug på 4,1 mio. kr., hvoraf de 3,3 mio. kr. forventes overført til 2023. Mindreforbruget skyldes primært forskydninger i innovationsprojekter.

På anlæg forventes der overførsler til 2023 på 57,119 mio. kr. i udgift og 0,498 mio. kr. i indtægt.

De forventede anlægsoverførsler overstiger målsætningen på 45,6 mio. kr., men anses dog stadig som et godt resultat.

### Sagsfremstilling

Nedenstående tabel viser det forventede resultat for Teknisk Udvalgs drift fordelt på områder pr. 30. juni 2022. Afvigelser på de enkelte områder gennemgås efter skemaet.

![](data:image/png;base64...)

Figur 1: Tabel med forventet regnskab og forventede overførsler til 2023 på TU drift på hovedområder

Kollektiv trafik

På Kollektiv Trafik forventes et mindreforbrug på 2,0 mio. kr., da det endelige regnskab fra Sydtrafik for 2021 var bedre end forventet. Beløbet overføres til 2023, hvor området er udfordret på økonomien.

Økonomiaftalen mellem KL og regeringen i starten af juni betyder, at der kun er kompensation for manglende passagerindtægter for en del af 2022. Det er problematisk, da Vejle Kommune pt. kun er på ca. 75-80% passagerer ift. før covid. Sydtrafik forventer, at Vejle Kommune pga. manglende passagerindtægter og stigende brændstofpriser/omkostningsindeks vil få en meropkrævning for 2022 på mere end 6 mio. kr. Denne opkrævning falder først til betaling i 2023.

Dertil kommer, at Sydtrafiks budget 2023 er opskrevet betydeligt ift. budget 2022 pga. de stigende brændstofpriser/omkostningsindeks, hvilket vil udgøre en større udfordring for Vejle Kommune. Det forventes at den samlede udfordring i 2023 er mellem 8 og 10 mio. kr.

[adresse]

Der forventes en merudgift på vejbelysning på 0,5 - 1 mio. kr. Det skyldes forhøjede el-priser samt øgede udgifter til reparationer.

Vi har modtaget årsopgørelse fra [adresse] vedr. vejafvandingsbidrag og har betalt 0,904 mio. kr. for meget. De tilbageføres til kassen, da budgettet i 2021 var førhøjet med en tillægsbevilling fra kassen. Fra 2022 er budget og forbrug tilpasset ny beregningsmetode ud fra m2 vejareal.

Der tilføres 0,110 mio. kr. til projekt med klimavenlig asfalt på [adresse] fra den grønne pulje under KNMU jf. KNMU sag 107 den 30. maj 2022.

Byfornyelse, byrum og innovationsprojekter

På Byfornyelse, byrum og innovationsprojekter forventes der en rest på 2,862 mio. kr., som skal overføres til 2023.

Det skyldes primært innovationsprojekter, som strækker sig over flere år. Af de største projekter kan nævnes FM datagrundlag, ladestandere, hjemløsestrategi og projektleder til kolonihaveprojekt.

Puljer

Pr. 30.6 er der 3,290 mio. kr. i rest på puljer. Dels en innovationspulje på 1,158 mio. kr. og dels engangspuljer på 2,132 mio. kr.

Det er i opfølgningen antaget, at engangspuljerne anvendes i 2022.

Det foreslås at disponere innovationspuljen til en 2-årig projektansættelse der skal arbejde med fortsat udvikling af driftsweb. Der blev i efteråret 2020 disponeret og ansat en projektmedarbejder som desværre er stoppet før tid. Udviklingen af driftsweb i den periode har skabt stor borgertilfredshed og høj effektivitet.

Brandvæsen

Der blev i overførselssagen til 2022 overført et underskud på 1,654 mio. kr. vedr. TrekantBrand. Underskuddet består primært af et akkumuleret efterslæb fra 2018-2020 på sideaktiviteten Hedensted. De er i opfølgningen anført som en forventet overførsel til 2023.

Anlæg

![](data:image/png;base64...)

Figur 2: Forventet regnskab og forventet overførsel på anlæg

Af et samlet nettobudget på 304,7 mio. kr. forventes der overført 57,119 mio. kr. i udgifter og 0,498 mio. kr. i indtægter til 2023.

Dette er den politisk fastsatte målsætning på 45,6 mio. kr. - resultatet betragtes dog stadig som et godt resultat. Det skyldes, at den forventede anlægsoverførsel skal ses i lyset af, at ca. 45 % af budgettet består af overførsler, fremrykninger og tillægsbevillinger.

I markedet er der flaskehalsproblemer - færre håndværkere byder ind på opgaver pga. overophedning, og stigende materialepriser. Som følge heraf er der større usikkerhed omkring det forventede resultat.

De forventede udgiftsoverførsler på 57,119 mio. kr. vedrører i overskrifter:

* 13,0 mio. kr. - Byggemodning
* 14,3 mio. kr. - Byudvikling
* 29,8 mio. kr. - Veje og stier

Af større enkelte overførsler kan nævnes:

* Der er igangsat mange nye byggemodninger i 2022 for at efterkomme efterspørgslen. Størstedelen af tillægsbevillingerne er givet i 2022, hvilket vil medføre overførsel til 2023. Odeline Olsen forventer pt. samlet overførsler på 13 mio. kr.
* "Kloak - separering og renovering i kommunale ejendomme" 9,4 mio. kr. - efterslæb fra 2021 ifm. udbud hvor der ikke kom tilbud, hvilket forsinker processen.
* "Projekter i [adresse]" - 3,9 mio. kr. - der søges medfinansiering til udvikling af byrum gennem byfornyelsesmidler, som medfører forsinkelse af projektet.
* "Forbindelse Vest om Jean Christoffersen" - 6,7 mio. kr. - der har været en lavere fremdrift end forventet.
* "Intelligente Transport Systemer - 4,3 mio. kr. - projektet er forsinket og afventer udvikling af nye systemer og markedsforhold (priser og leveringsmuligheder).

De forventede indtægtsoverførsler vedrører refusion på boligkondemnering - refusion modtages først, når udgifterne er afholdt.

På byggemodning Planetbyen Vest er der et forventet merforbrug på 1,875 mio. kr. - det vedrører bl.a. flytning af højspændingsledninger som er væsentlig dyrere end forventet samt færdiggørelsesarbejder. Merforbrug forventes at blive finansieret af øvrige byggemodninger indenfor TU, hvor der forventes et lavere forbrug - dette kendes dog først senere på året. I 2. kvartal finansieres derfor kun 0,4 mio. kr. - det resterende merforbrug søges finansieret i 3. kvartalsopfølgning.

De enkelte anlægsprojekter ses i bilaget "TU Anlæg - Peder Carlsen", hvor ændringer af rådighedsbeløb fremgår. Der er ligeledes et bilag "TU Anlæg - Anlægsbevilling", hvor ændringer af de enkelte anlægsbevillinger fremgår. Disse vil indgå i den videre behandling i Økonomiudvalget og byrådet.

Høring

Økonomi og Controlling har ingen bemærkninger af bevillingsmæssig karakter.

### Sagens videre forløb

Sagen indgår i den samlede sag for 2. kvartalsopfølgning til Økonomiudvalget og byrådet.

### Klima og resiliensvurdering

Ikke relevant.

### Teknik- og Miljødirektøren indstiller,

|  |  |
| --- | --- |
| at | 2. kvartalsopfølgning for drift og anlæg godkendes, og |
| at | de bevillingsmæssige konsekvenser, jf. bilag og driftsskema i sagen, godkendes og indgår i den samlede sag til Økonomiudvalget og byrådet. |

### Beslutning

Godkendt.